**«Сыз сорайсаныз Къуран джевап бере»**

***1.***

***Дюнъяны ким яратты?***

***﴾ Ерни сиз ичюн ерлешюв мейданы, кокни де, бир бина эткен, сизге шекиль берип де, шеклинъизни гузель япкъан ве сизни темиз эрзакъларнен рызыкъландыргъан Аллаhтыр. Иште Аллаh, сизинъ Раббинъиздир. Алемлернинъ Рабби Аллаh юджелерден юджедир﴿. (40:64)***

***﴾ Аллаh сизни тек бир кишиден (Адемден) яратты, сонъ ондан да, зевджесини яратты. Сиз ичюн айванлардан секиз эш мейдангъа кетирди. Сизни де, аналарынъызнынъ къарынларында учь къатлы къаранлыкъ ичинде чешит девирлерден кечиререк, яратмакъта. Иште, бу, яратыджы Раббинъиз Аллаhтыр. Мульк Онынъдыр. Ондан башкъа танъры ёкътыр. Ойле экен, насыл ола да, (Онъа къуллыкътан) чевирильмектесинъиз?﴿ (39:6)***

* *(Яратылгъан «секиз эш» – эркеги ве ыргъачысынен берабер, деве, сыгъыр, къоюн ве эчкидир. «Учь къаранлыкъ» къарын – толь ятагъы ве бала кисесидир. «Чешит девирлер»нен баланынъ ана рахимине тюшювинден догъувына къадар кечирген девирлер ве осюви назарда тутула).*

***﴾ Шубесиз ки, Раббинъиз коклерни ве ерни алты куньде яраткъан, сонъ Аршкъа истева эткен, геджени токътамадан озюни къувалагъан куньдюзге бурюп орьткен; кунешни, айны ве йылдызларны эмрине бойсунгъан вазиетте яраткъан Аллаhтыр. Билесинъиз ки, яратмакъ да, эмир этмек де, Онъа аиттир. Алемлернинъ Рабби Аллаh не юджедир!﴿ (7:54)***

* *(Истева – лугъатта юксельмек ве къарар къылмакъ демектир. Аллаhнынъ бир сыфаты оларакъ, кейфиети билинмеден Аллаhнынъ Аршны истиля этуви (укми алтына алувы) демектир.*
* *Коклер ве ер яратылмадан эвель, кунь мевхумы олмагъаны ичюн, базы тефсирджилер аетте кечкен алты кунни алты вакъыт я да алты кунь къадар бир вакъыт оларакъ тефсир этелер. Аллаhкъа коре, кунь – ан манасына кельгени киби, узун девирлер манасына да келе. Хадж суресининъ 47-нджи аетинде, Аллаh къатында бизим эсабымызджа бинъ йыл сюрген бир куннинъ бар олгъаны; Меааридж суресининъ 47-нджи аетинде де бизим эсабымызджа элли бинъ йыл сюрген бир куннинъ бар олгъаны ифаде этиле. Яни Аллаh къатында кунь белли бир ольчюге багълы дегиль. Фаркълы вакъыт бирлигини ифаде этмекте. Иште, бу ерде бильдирильген кунь, семават ве ернинъ пейда олувы деври манасындадыр. Демек ки, Аллаh кяинатны алты куньде яни алты девирде яратып, бугуньки алына кетирген. Фуссылет суресининъ 9-12-нджи аетлеринде бу ал даа кениш анълатылгъан).*

***﴾ Иште, О сизинъ акъикъий Раббинъиз олгъан Аллаhтыр. Артыкъ хакътан (айрылгъандан) сонъ, сапыкълыкътан башкъа не къалыр? О олда, насыл (сапыкълыкъкъа) дёндюрилесинъиз?﴿ (10:32)***

***2.***

***Аллах кимдир?***

***﴾ О, ойле Аллаhтыр ки, озюнден башкъа ич бир танъры ёкътыр. О, мулькнинъ саибидир, эксикликтен узакътыр, селяметлик бериджи, эминлик бериджи, козетип къорчалайыджыдыр, усьтюндир, истегенини меджбурен яптыргъан, буюкликте акъраны ёкътыр. Аллаh, мушриклернинъ ортакъ къошкъан шейлеринден узакътыр﴿. (59:23)***

***﴾ О, яратыджы, бар этиджи, шекиль бериджи Аллаhтыр. Энъ гузель исимлер онынъдыр. Коклерде ве ерде олгъанлар Онынъ шаныны юджельтмектедирлер. О, гъалиптир, икмет саибидир﴿. (59:24)***

* *(Хашр суресининъ бу сонъки учь аетининъ фазилети акъкъында Пейгъамберимиз (а.с.) бойле буюргъан: Эр ким сабалейин учь кере «Эуузу билляаhи'с-семиии'ль-алиими мине'ш-шей таани'р-раджиим» дегенден сонъ, Хашр суресининъ сонъундаки учь аетни окъуса, Аллаh онъа акъшамгъа къадар багъышланувыны тилейджек етмиш бинъ мелек вазифелендирир. О кимсе о куню ольсе – шеит оларакъ олюр. Акъшамлейин окъугъангъа да бойледир).*

***﴾ Муакъкъакъ ки, мен, ялынъыз мен Аллаhым. Менден башкъа илях ёкътыр. Манъа къуллыкъ эт; мени анъмакъ ичюн намаз къыл﴿. (20:14)***

***﴾ Аллаh, Ондан башкъа танъры ёктыр; О, хаййдыр, къаййумдыр. Онъа не юкъу келир, не юкъламакъ. Коклерде ве ердекилернинъ эписи Онынъдыр. Изни олмадан, Онынъ къатында ким шефаат эте билир? О, къулларынынъ япкъанларыны ве япаджакъларыны билир. (Онъа ич юир шей гизли къалмаз). Онынъ бильдиргенлеринден башкъа, инсанлар Онынъ ильминден ич бир шейни там оларакъ билалмазлар. Онынъ курсиси коклерни ве ерни ичине алыр, оларны къорчалап, козетмек озюне зор кельмез, о юджедир, буюктир﴿. (2:255)***

* *(Ичинде «курси» келимеси кечкени ичюн бу аетке «Аайету'ль-курси» денильген. Бу ерде курси биз бильген тахт манасында олмайып, Аллаhнынъ шанына ляйыкъ, маиетини ялынъыз Озю бильген бир варлыкътыр. Онынъ юдже сыфатларыны, акърансыз къудретини анълаткъан бу аетнинъ азамети, оны окъумакънынъ буюк савабы ве тесирлери акъкъында хадислер бар.*
* *Эфендимиз бир хадисинде шойле буюргъан: «Къур'анда энъ буюк ает Аайету'ль-курсидир. Оны окъугъангъа Аллаh бир мелек ёллар, онынъ хасенатыны язар. Ичинде окъулгъан эвни шейтан отуз кунь терк этер. О эвге къыркъ кунь сихир ве сихирбаз киралмаз. Я Али! Буны эвлядынъа, аиленъе ве къомшуларынъа огрет».*
* *Башкъа бир хадисте де: «Куньлернинъ муими джума, сёзлернинъ усьтюни Къур'ан, Къур'анынъ энъ файдалы суреси эль-Бакъара, Бакъаранынъ энъ буюк аети де Аайету'ль-курсидир», денильген. Хайй – лугъатта тири, джанлы манасындадыр. Аллаhнынъ сыфатларындан бири олуп, даима бар олгъан, узюлишке огърамагъан, барлыгъы эзелий ве эбедий демектир. Къаййум исе – бутюн махлюкъатнынъ идаресини шахсен юрюткен, эписини эсапкъа чеккен демектир).*

*﴾* ***Аллаh геджени куньдюзнинъ ичине сокъар, куньдюзни де гедженинъ ичине сокъар. Кунеш ве айны эмри алтына алгъандыр. Эр бири белли бир муддетке къадар акъып кетер. Иште, (бутюн буларны япкъан) Раббинъиз Аллаhтыр. Мульк Онынъдыр. Оны быракъып да, кендилерине табынгъанларынъыз исе, бир чегирдек къабугъына биле саип дегиллер﴿. (35:13)***

* *(Гедженинъ куньдюзге, куньдюзнинъ геджеге сокъулувы, гедженинъ куньдюзнинъ ерини, куньдюзнинъ де гедженинъ ерини алувыдыр. Башкъа бир табир иле, бирининъ къыскъаргъанынен дигерининъ узаювыдыр. Кунеш ве айнынъ белли бир муддетке къадар акъып кетюви, озь орбиталары этрафында дёнюшлерини къыяметке къадар сюрдирювлери я да кунешнинъ бир йылда, айнынъ да бир айда дёнюшини тамамлавудыр).*

***﴾ Аллаh адалетни къорчалаяракъ, (делиллеринен) шу хусусны анълаткъан ки, Ондан башкъа илях ёкътыр. Мелеклер ве илим саиплери де (буны икърар эткенлер эбет) мутлакъ кучь ве икмет саиби Аллаhтан башкъа илях ёкътыр﴿. (3:18)***

***﴾ Аллаh меним де Раббим, сизинъ де Раббинъиздир. Ойле исе, Онъа къуллыкъ этинъ. Иште, бу догъру ёлдыр﴿. (3:51)***

***3.***

 ***Сени Аллах нафиле ве макъсадсыз яратты беллейсин ми?***

***﴾ Кокни, ерни ве экиси арасындакилерни биз бош ерге яратмадыкъ. Бу зан, инкяр эткенлернинъ заныдыр. Вай о инкяр эткенлернинъ атештеки алына!﴿ (38:27)***

***4.***

***Аллах инсаниетни не ичюн яратты?***

***﴾ Мен джинлерни ве инсанларны, анджакъ манъа къуллыкъ этсинлер дие яраттым﴿. (51:56)***

***5.***

***Аллах бизге не япмагъа эмир эте?***

***﴾ Аллаh сизге, мытлакъа эманетлерни ляйыкъ олгъанларгъа берювинъизни ве инсанлар арасында укюм эткен вакътынъызда, адалетнен укюм этювинъизни эмир эте. Аллаh сизге не къадар гузель огютлер бермекте! Шубесиз, Аллаh эр шейни эшитиджи, эр шейни корюджидир﴿. (4:58)***

* *(Аетнинъ эманет ве адалетке риает эмири эбедий ве муим бир дестюр олмакънен, гузель бир назиль себеби бар: Аз. Пейгъамбер (с.а.) Меккени фетх эткенинен, Кябеге бакъкъан Осман б. Талха къапыны килитлеген, Кябенинъ узерине чыкъкъан ве анахтарны бермекни ред этерек: «Сенинъ пейгъамбер олгъанынъны бильсе эдим, оны берир эдим», деген. Аз. Али анахтарны зорлап ондан ала, къапуны ача, Аз. Пейгъамбер ичери кирип, эки рекят намаз къыла, чыкъкъанынен, эмджеси Аббас анахтарны ве шерефли бир вазифе олгъан незаретчиликни озюне берилювини истей. Иште, бу мунасебетнен юкъарыдаки ает назиль ола. Эфендимиз Аз. Алиге «анахтарны эски вазифелиге бермесини ве ондан афу истемесини» эмир эте. Бу вакъиа Осман б. Талханынъ да мусульман олувына себеп ола).*

***﴾ Де ки: Келинъ, Раббинъизнинъ сизге нелерни арам эткенини окъуйым: Онъа ич бир шейни ортакъ къошманъ, ана-бабагъа яхшылыкъ япынъ, факъырлыкъ къоркъусынен балаларынъызны ольдюрменъ - сизинъ де, оларнынъ да рызкъыны биз берирмиз; феналыкъларнынъ ашкярына да, гизлисине де якълашманъ ве Аллаh ясакълагъан джанны хакъсыз ерде къыйманъ! Иште, булар – Аллаhнынъ сизге эмир эткенлеридир. Умют этилир ки, тюшюнип анъларсынъыз﴿. (6:151)***

 ***6.***

***Догъру ёлны биз не ерде къыдырмакъ керекмиз?***

***﴾ Рахман ве рахим олгъан Аллаhнынъ адынен. Хамд (макътав ве макъталмакъ) алемлернинъ Рабби Аллаhкъа аиттир. Рахмандыр ве рахимдир. Джеза кунюнинъ саибидир. (Раббимиз!) Ялынъыз Санъа къуллыкъ этермиз ве ялынъыз Сенден медет умют этермиз. Бизге догъру ёлны косьтер﴿. (1:1-6)***

***7.***

***Аллахны динълемеген эвельки халкъларнен не олды?***

***﴾ Бунынъ киби, олардан эр бирини гунахы себебинен, джезаландырдыкъ. Кимининъ усьтюне ташлар савургъан рузгярлар ёлладыкъ, кимини къоркъунч бир сес якъалады, кимини ернинъ тюбюне батырдыкъ, кимини де сувда богъдыкъ. Аллаh оларгъа зулум этмей, аслы олар озьлерине зулум эте эдилер﴿. (29:40)***

***8.***

***Аллах Къуран и Керимни бозувдан къорчалай мы?***

***﴾ Къур'анны кесен-кес биз эндирдик; эльбетте оны биз къорчалайджакъмыз﴿. (15:9)***

* *(Бу ает ачыкъ косьтермекте ки, Къур'ан-ы Керим Аллаhнынъ къорчалавы алтындадыр ве гъайып олмадан, энъ уфакъ бир бозулувгъа огърамадан, къыяметке къадар аслыны муафаза этеджектир).*

***9.***

***Беля вакъытта бизкимге мураджаат этмек керекмиз?***

***﴾ Гемиге минген заманларында, динни ялынъыз Онъа хас къыларакъ (ихляснен) Аллаhкъа ялварырлар. Факъат оларны сагъ-селямет къарагъа чыкъаргъанынен, бир бакъарсынъ ки, (Аллаhкъа) ортакъ къошалар﴿. (29:65)***

***﴾ Инсангъа бир зарар кельген вакъытта, ян ятаракъ, отураракъ, я да аякъта тураракъ (о зарарнынъ ёкъ олувы ичюн) бизге дуа этер; Факъат биз оны сыкъынтысындан къуртаргъанымызнен, санки озюне токъунгъан бир сыкъынтыдан отьрю, бизге дуа этмеген киби кечип кетер. Иште, бойледже, адден ашкъанларгъа япаяткъан шейлери гузель косьтерильди﴿. (10:12)***

* *(Аллаh Тааля бу аетте инсаннынъ беля ве мусибетлер къаршысындаки ве буларнынъ ортадан къалдырылувындан сонъки арекет ве давранышларны козь огюне сермекте. Яхшы инсангъа ярашкъаны, истер сыкъынтылы алларда, истер ферахлы анларында, даима Аллаhны анъмакъ ве Онъа дуа этмектир. Садедже, мусибет анында Аллаhны анъып, ферах анында унутмакъ, инанчы ве ирадеси зайыф, нефсаний ве аддий истеклернинъ къаршысында эзильген ве енъильген аджизлернинъ арекетидир).*

***10.***

***Биз кимге ибадет этмек керекмиз?***

***﴾ Муакъкъакъ ки, мен, ялынъыз мен Аллаhым. Менден башкъа илях ёкътыр. Манъа къуллыкъ эт; мени анъмакъ ичюн намаз къыл﴿. (20:14)***

***11.***

***Аллахнынъ насыл динъи акъикъийдир?***

***﴾ Аллаh нездинде хакъ дин Ислямдыр. Китап берильгенлер, озьлерине илим кельгенден сонърадыр ки, араларындаки куньджилик себебинден, уйышамадылар. Аллаhнынъ аетлерини инкяр эткенлер бильмедилер ки, Аллаhнынъ эсабы чокъ чабиктир﴿. (3:19)***

* *(«Дин» келимеси – итаат ве джеза, миллет ве шериат маналарындадыр. Къур'ан-ы Керимде дин келимеси чешит маналарда къулланыла. Юкъарыдаки аетте исе, къуллар тарафындан уйылмасы истенильген иляхий къануннынъ козьде тутылгъаны анълашыла.*
* *«Ислям» келимесине де, шу маналар берильмекте: Итаат этмек ве багъланмакъ, селяметликке къавушмакъ, ибадетте ихляслы давранмакъ. Юкъарыдаки аетте «ислям»дан тек Аллаh инанчына таянгъан ве Аз. Муhаммед (с.а.) рисалетинен кемалат нокътасына етиштирильген иляхий дестюрлернинъ эписи козьде тутылмакъта).*

***12.***

***Аллах инсанларгъа насыл динъи тикледи?***

***﴾ Ким Ислямдан башкъа бир дин къыдырса, бильсин ки, озюнден (бойле бир дин) асла къабул этильмейджек ве о ахиретте зиян эткенлерден оладжакъ﴿. (3:85)***

* *(Диннинъ эсасыны тешкил эткен темель принциплер, вахийге таянгъан бутюн динлерде бир чешиттир. Фаркълылыкъ эсасен зияде ибадетлер ве бешерий мунасебетлер мевзусында олуп, бу фаркълылыкълар, инсан топлулыкълары кемалатынынъ бир нетиджесидир. 84-нджи аеттен анълашылгъанына коре, Ислям дини даа эвельки пейгъамберлерге ёлланылгъан ве эсасыны тешкиль эткен диний принциплер нокътаи назарындан озюне акс олмагъан бутюн хакъ динлерни къабул этер. Анджакъ Ислям дини иляхий динлер зынджырынынъ сонъ алкъасы ве озь девири инсанлыгъынынъ маневий, ахлякъий ве ичтимаий итияджларыны эксиксиз теминлейиджи екяне дин олгъанындан, Ислям кельгенден сонъ, башкъа бир дин таныгъан, бир ёл туткъан кимсенинъ арекети Ислямгъа терс олгъаны беллидир. Бу алда онынъ бу дини ве бу ёлунынъ Ислям дини нездинде бир шейге кечмез).*

***13.***

***Къуран и Керим къайдан пейда олды?***

***﴾ «Динни аякъта тутынъ ве онда ихтиляфкъа тюшменъ», дие Нуhкъа тевсие эткенини, санъа вахий эткенимизни, Ибрахимге, Мусагъа ве Исагъа тевсие эткенимизни Аллаh сизге де дин къылды. Факъат оларны чагъырдыгъынъ бу (дин), Аллаhкъа ортакъ къошкъанларгъа агъыр кельди, Аллаh истегенини озюне (пейгъамбер) сечер ве озюне ёнельгенни де, догъру ёлгъа къавуштырыр﴿. (42:13)***

***﴾ (Де ки): Аллаhтан башкъа бир хакем къыдыраджанъмы? Албуки, сизге китапны ачыкъ оларакъ эндирген Одыр. Озьлерине китап берген кимселеримиз Къур'аннынъ акъикъатен Раббинъ тарафындан эндирильгенини билирлер. Сакъын шубеленгенлерден олма!﴿ (6:114)***

***14.***

***Пейгъамберлерни Аллах не ичюн ёллай эди?***

***﴾ Биз эр бир пейгъамберни – Аллаhнынъ изинен – анджакъ озюне итаат этилюви ичюн ёлладыкъ …﴿ (4:64)***

***15.***

***Эписи пейгъамберлерге инанмакъ керекмиз ми?***

***﴾ Пейгъамбер Рабби тарафындан озюне эндирильгенге иман этти, му'минлер де (иман эттилер). Эр бири Аллаhкъа, мелеклерине, китапларына, пейгъамберлерине иман эттилер. «Аллаhнынъ пейгъамберлеринден ич бири арасында айырды япмамыз. Эшиттик, итаат эттик. Эй, Раббимиз, афунъа сыгъындыкъ! Дёнюш санъадыр», дедилер﴿. (2:285)***

***16.***

***Эвельки мукъаддес китапларнен не олды?***

***﴾ Еудийлерден бир къысмы келимелерни ерлеринден денъиштирирлер, тиллерини майыштырыр, букерек ве динге уджюм этерек (Пейгъамберге къаршы): «Эшиттик ве къаршы кельдик», «Динъле, динълемез оладжакъ!», «Рааинаа» дерлер. Эгер олар «Эшиттик, итаат эттик, динъле ве бизни козет», деселер эди, шубесиз, олар ичюн даа хайырлы ве даа догъру оладжакъ эди; факъат куфюрлери (акъикъатны къабул этмеювлери) себебинен, Аллаh оларны лянетлегендир. Артыкъ пек аз инанырлар﴿. (4:46)***

* *(Еудийлер Аллаhнынъ оларгъа ёллагъан китапнынъ келиме ве джумлелерининъ ерлерини денъиштирген, маналарыны бозгъан, акъикъатларны ве бу арада Аз. Пейгъамбернинъ келеджегини мужделеген къысымларны гизлеген, бозгъан ве инкяр эткен эдилер. Ресулуллахнынъ заманында да ильк анда фена макъсатларыны белли этмейджек сёзлер къулланаракъ, оны тахкъир ве кинлерини татмин этмек ёлуна кирьген эдилер.*
* *Меселя, «Рааинаа» келимеси «Бизни козет» манасына келе, «айн»нынъ кесиреси бираз узатылып сёйленсе, «Рааиинаа - бизим чобанымыз» манасыны бере. Иште, бунъа бенъзеген сёз оюнларынен, акъылларына коре, Пейгъамберни акъаретлей эдилер. Ает оларнынъ оюнларыны бозмакъта ве акъларында хайырлы оладжакъ ёлны косьтермекте).*

***﴾Сёзлерини бозувлары себебинен, оларны лянетледик ве юреклерини къаттылаштырдыкъ. Олар келимелернинъ ерлерини денъиштирирлер (китапларыны бозарлар). Озьлерине огретильген ахкъямнынъ (Тевратнынъ) муим бир болюмини де унуттылар. Араларындан пек азындан гъайры, олардан даима бир хаинлик корерсинъ. Кене де сен оларны афу эт ве къулакъ асма. Шубесиз, Аллаh эйилик эткенлерни север﴿. (5:13)***

* *(Теврат ялынъыз бир нусха эди. Кимсе де оны тамамынен эзберден бильмей эди. Исраил огъуллары Бабиллилерге эсир тюшкенлеринен, Теврат нусхасы гъайып олды. Йыллардан сонъ, Исраил огъуллары эсареттен къуртулгъанынен, хатырда къалгъан базы болюмлер янъыдан язылды. Бугунь эльде олгъан Тевратта да бу эксик болюмлернен, къысмен Аз. Мусанныъ аяты язылыдыр).*

***17.***

***Аллахнынъ сонъки ресули ким эди?***

***﴾ Муhаммед анджакъ бир пейгъамбердир. Ондан эвель де пейгъамберлер келип кечкен эдилер. Шимди о ольсе я да ольдюрильсе, арткъа (эски дининъизге) къайтаджакъсынъызмы? Ким (бойле) арткъа къайтса, Аллаhкъа ич бир шекильде зарар берип оламайджакъ. Аллаh шукюр эткенлерни мукяфатландыраджакъ﴿. (3:144)***

***18.***

***Сонъки ресули Мухаммед Пейгъамбер (соллял-лаху ‘алейхи ва саллям) Аллах кимге ёллады?***

***﴾ Биз сени бутюн инсанларгъа анджакъ мужделейиджи ве тенбиеджи оларакъ ёлладыкъ; факъат инсанларнынъ чокъу буны бильмезлер﴿. (34:28)***

***19.***

***Инангъан ехуди ве христианларгъа Аллах не азырлады?***

***﴾ Эй, иман эткенлер! Аллаhтан къоркъунъ ве Пейгъамберине инанынъ ки, О сизге рахметинден эки къат берсин ве сизге ышыгъында юреджегинъиз бир нур лютф этсин; сизни багъышласын. Аллаh чокъ багъышлайыджы, чокъ мерхаметлидир﴿. (57:28)***

* *(Бу ерде эхли китапкъа хитап этилерек, эм Аз.Пейгъамберге, эм де дигер пейгъамберлерге иман этювлери себебинен, оларгъа эки нур бериледжеги ваде этильген).*

***20.***

***Аллах огюнде Иса Пейгъамбер (алейхи ва саллям) кимге бенъзей?***

***﴾ Аллаh къатында Исанынъ вазиети Адемнинъ вазиети кибидир. Аллаh оны топракътан яратты. Сонъра онъа «Ол!» деди ве олды﴿. (3:59)***

* *(Аз. Адемни топракътан, анасыз ве бабасыз яраткъан Аллаh Исаны да бабасыз оларакъ яраткъан. Юкъарыда манасы кечкен ает Аллаhнынъ къудрети сынъырсызлыгъынен берабер, Аз. Мерьемнинъ де иффетли олгъанынынъ бир ифадесидир).*

***21.***

***Мерьем акъкъында Къуран и Керимне айта?***

 ***﴾ Мелеклер деген эдилер: «Эй, Мерьем! Аллаh сени сечти; сени тер-темиз яратты ве сени бутюн дюнья къадынларындан усьтюн этти.***

 ***Эй, Мерьем! Раббинъе ибадет эт; седждеге къапан, (Онынъ узурында) эгильгенлернен берабер, сен де эгиль.***

 ***(Ресулым!) Булар бизим санъа вахий ёлунен бильдирмекте олгъан гъайб хаберлериндендир. Араларындан ангиси Мерьемни имаесине аладжакъ дие, къур'а чекмек узьре, къалемлерини аткъанда, сен оларнынъ янында дегиль эдинъ; олар (бу себептен) чекишкенлеринде де, янларында дегиль эдинъ.***

 ***Мелеклер деген эдилер ки: «Эй, Мерьем! Аллаh санъа кендисинден бир Келимени мужделемекте. Ады Мерьем огълу Исадыр Месихтир; дюньяда да, ахиретте де итибарлы ве Аллаhнынъ озюне якъын туткъанларындандыр.***

 ***О, салихлерден оларакъ бешикте экенде ве етишкен чагъында инсанларгъа (пейгъамбер сёзлери иле) къонушаджакъ.***

 ***Мерьем: «Раббим деди, манъа бир эркек эли токъунмагъаны алда, насыл балам олур?» Аллаh бойле буюрды: Иште, бойледир, Аллаh тилегенини яратыр. Бир ишке укюм эткенинен, онъа садедже «Ол!» дер; о да олур﴿. (3:42-47)***

* *(Месих – ибранийдже бир келиме олуп, аслы «мешийх»тир. Аз. Исанынъ бир лагъабыдыр ве «мубарек» манасындадыр).*

***22.***

***Иса Пейгъамбер (алейхи ва саллям) хачта мыкълангъан эди ми?***

***﴾ Ве «Аллаh эльчиси Мерьем огълу Исаны ольдюрдик», деяювлери себебинден (оларны лянетледик). Албуки, оны не ольдюрдилер, не де астылар; факъат (ольдюргенлери) оларгъа Иса киби косьтерильди. Онынъ акъкъында ихтиляфкъа тюшкенлер бундан толайы, там бир къарарсызлыкъ ичиндедирлер; бу хусуста зангъа уймакътан гъайры, ич бир (сагълам) бильгилери ёкътыр ве кесен-кес оларакъ оны ольдюрмедилер﴿. (4:157)***

***﴾ Аксине, Аллаh оны (Исаны) озь янына чыкъаргъандыр. Аллаh иззет ве икмет саибидир﴿. (4:158)***

***23.***

***Иса Пейгъамбер (алейхи ва саллям) Аллахнынъ огълу эди ми?***

***﴾ Де ки: О, Аллаh бирдир. Аллаh самеддир. О, догъурмагъан ве догъмагъандыр. Онынъ ич бир тенъеши (бенъзегени) ёкътыр﴿. (112:1-4)***

* *(Самед – ич бир шейге мухтадж олмагъан, аксине эр шей онъа мухтадждыр, демектир).*
* ***24.***

***Къуртарувгъа етишмек насыл мумкюн?***

***﴾ Инанып да, иманларына эр анги бир акъсызлыкъ былаштырмагъанлар бар я, иште, ишанч оларнынъдыр ве олар догъру ёлны тапкъанлардыр﴿. (6:82)***

***25.***

***Бу дюньяда аят недир?***

***﴾ Билинъ ки, дюнья аяты анджакъ бир оюн, эглендже, бир сюс, аранъызда бир макътанув ве даа чокъ мал ве эвлят саиби олмакъ истегинден ибаретдир. Тыпкъы бир ягъмур кибидир ки, осьтюрген зираатчыларнынъ ошуна кетер. Сонъра къурур да, сен онынъ сап-сары олгъаныны корерьсинъ; сонъра да чёр-чёп олур. Ахиретте исе, четин бир азап бар. Кене о ерде Аллаhнынъ магъфирети ве ризасы бар. Дюнья аяты алдатыджи бир кечинюв менбасындан башкъа бир шей дегиль﴿. (57:20)***

***26.***

***Эписи олгъан ниметлер Аллахтандыр.***

***﴾ Нимет оларакъ сизге берильген не бар исе, Аллаhтандыр. Сонъ, сизге бир зарар токъунгъан вакъытта да, ялынъыз Онъа ялварырсынъыз﴿. (16:53)***

***27.***

***Аллахтан ниметлерге ишанмакъ мумкюн ми?***

***﴾ «Хатырланъ ки, Раббинъиз сизге: Эгер шукюр этсенъиз, эльбетте сизге (ниметимни) арттыраджам ве эгер нанкорьлик этсенъиз, ич шубесиз, азабым чокъ шиддетлидир дие бильдирген эди»﴿. (14:7)***

***28.***

***Аллахкъа ишангъан адамнен не оладжакъ?***

***﴾ … Ким Аллаhкъа ишанса, О, онъа етер. Шубесиз, Аллаh эмрини ерине кетириджидир. Аллаh эр шей ичюн бир олчю къойгъандыр﴿. (65:3)***

***29.***

***Озюни джезадан насыл къорчаламакъ мумкюн?***

***﴾ Эй, иман эткенлер! Сизни аджджы бир азаптан къуртараджакъ тиджаретни сизге косьтерейимми?﴿ (61:10)***

***﴾ Аллаh ве Ресулына инаныр, малларынъызнен ве джанларынъызнен Аллаh ёлунда джихад этер исенъиз. Эгер билир исенъиз, бу сиз ичюн даа хайырлыдыр﴿. (61:11)***

***30.***

***Кяфирлер не ерге огърайлар?***

***﴾ Бугунь артыкъ не сизден, не де инкяр эткенлерден бедель къабул этилир, бараджакъ еринъиз атештир. Сизге ярашкъаны одыр. Не яман бир дёнюш еридир!﴿ (57:15)***

***31.***

***Муминлер не ерге огърайлар?***

***﴾ Инанып, яхшы ишлер япкъанларны да, ичинде эбедиен къалмакъ узьре киреджек, земининден ирмакълар акъкъан дженнетлерге сокъаджакъмыз. О ерде олар ичюн тер-темиз чифтлер бар ве оларны къою (татлы) бир кольгеге къоярмыз﴿. (4:57)***

***32.***

***Бахтлы олмакъ насыл мумкюн?***

***﴾ Эркек я да къадын, му'мин оларакъ ким эйи амель ишлесе, оны мытлакъа гузель бир аят иле яшатырмыз. Ве мукяфатларыны, эльбетте япаяткъанларынынъ энъ гузелинен берирмиз﴿. (16:97)***